
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3277 

23 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση Χρόνου Υλοποίησης Εντεταγμένων Έρ¬ 
γων και Τροποποίηση- Συμπλήρωση του Οδηγού 
Υλοποίησης του Προγράμματος «Νέα - Καινοτομι- 
κή Επιχειρηματικότητα» του Επιχειρησιακού Προ¬ 
γράμματος Ανταγωνιστικότητα και Επιχειρηματι¬ 


κότητα (ΕΠΑΕ) του ΕΣΠΑ 2007-2013». 1 

Απαγόρευση Θήρας σε περίοδο χιονοπτώσεων στα 
όρια της Περιφερειακής Ενότητας Καστοριάς για 

την κυνηγετική περίοδο 2013-2014. 2 

Δασική απαγορευτική διάταξη Θήρας σε περίπτωση 
μεγάλων χιονοπτώσεων στην περιοχή ευθύνης και 
δικαιοδοσίας του Δασαρχείου Θεσσαλονίκης 3 


ΑΠΟΦΑΣΕΙ Σ 

Αριθμ. ΟΙΚ.: 14217/2690 (1) 


Παράταση Χρόνου Υλοποίησης Εντεταγμένων Έργων 
και Τροποποίηση- Συμπλήρωση του Οδηγού Υλοποί¬ 
ησης του Προγράμματος «Νέα - Καινοτομική Επιχει¬ 
ρηματικότητα» του Επιχειρησιακού Προγράμματος 
Ανταγωνιστικότητα και Επιχειρηματικότητα (ΕΠΑΕ) 
του ΕΣΠΑ 2007-2013». 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/ 
Α722.4.2005) και ιδίως το άρθρο 90. 

2. Τις διατάξεις των Π.Δ. 229/1986 (ΦΕΚ 96/Α716.7.1986), 
π.δ. 396/1989 (ΦΕΚ 172/Α716.6.1989) και π.δ. 189/1995 (ΦΕΚ 
99/Α/1995) «Οργανισμός της Γ.Γ.Β.», του άρθρου 21 του 
ν. 2367/1995 (ΦΕΚ 261/Α71995) «Σύσταση της Διεύθυνσης 
ΜΜΕ της Γ.Γ.Β.», και της υπ’ αριθμ. 3584/5.3.1996 (ΦΕΚ 
147/Β712.3.1996) υπουργικής απόφασης «Διάρθρωση, Αρ¬ 
μοδιότητες και κατανομή προσωπικού της Διεύθυνσης 
ΜΜΕ της Γ.Γ.Β.» 

3. Το Π.Δ. 85/2012 «Ιδρυση και μετονομασία Υπουργείων, 
μεταφορά και κατάργηση Υπηρεσιών» (ΦΕΚ 141/Α72012), 
όπως τροποποιήθηκε από το Π.Δ. 118/2013 (ΦΕΚ 153/Α7 
25.06.2013). 


4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 152/Α725.06.2013). 

5. Την με ΑΠ 27858/ΔΙΟΕ/546/26.6.2013 (ΦΕΚ 1653/ 
Β704.07.2013) απόφαση του Πρωθυπουργού «Ανάθεση 
αρμοδιοτήτων στον Υφυπουργό Ανάπτυξης και Αντα¬ 
γωνιστικότητας Αθανάσιο Σκορδά». 

6. Την με αριθ. Ε(2007)5338/26.10.2007 απόφαση της 
Επιτροπής για την έγκριση του Επιχειρησιακού Προ¬ 
γράμματος «Ανταγωνιστικότητα και Επιχειρηματικότη¬ 
τα» για κοινοτική ενίσχυση από το ΕΤΠΑ, στο πλαίσιο 
σύγκλισης για τις οκτώ Περιφέρειες της Ελλάδος (ΘΘΙ 
ΘΒ161 ΡΟ001). 

7. Την με αριθ. 0(2007) 5443/5.11.07 απόφαση της Επι¬ 
τροπής περί έγκρισης του ΠΕΠ Αττική (Κωδικός ΟΟΙ 
2007ΘΒ161ΡΘ006). 

8. Την με αριθ. 0(2007) 5337/26.10.07 απόφαση της 
Επιτροπής περί έγκρισης του ΠΕΠ Μακεδονία - Θράκη 
(Κωδικός ΟΟΙ 2007ΘΒ161ΡΘ008). 

9. Την με αριθ. 0(2007) 5332/26.10.07 απόφαση της 
Επιτροπής περί έγκρισης του ΠΕΠ Θεσσαλία - Στερεά 
Ελλάδα -Ήπειρος (Κωδικός ΟΟΙ 2007ΘΒ16υΡΘ001). 

10. Την με αριθ. 0(2007)5439/5.11.07 απόφαση της Επι¬ 
τροπής περί έγκρισης του ΠΕΠ Κρήτη και Νήσοι Αιγαίου 
(Κωδικός ΟΟΙ 2007ΘΒ16υΡΘ002). 

11. Τον Κανονισμό (ΕΚ) 1828/2006 της Επιτροπής για 
τη θέσπιση κανόνων σχετικά με την εφαρμογή του κα¬ 
νονισμού (ΕΚ) αριθ. 1083/2006 του Συμβουλίου περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 
μείο και το Ταμείο Συνοχής και του κανονισμού (ΕΚ) αριθ. 
1080/2006 του Ευρωπαϊκού Κοινοβουλίου και Συμβουλίου 
για το Ευρωπαϊκό Ταμείο Περιφερειακής Ανάπτυξης, 
όπως τροποποιήθηκε και ισχύει. 

12. Τον Κανονισμό (ΕΚ) 1998/2006 της Επιτροπής των 
Ευρωπαϊκών Κοινοτήτων για την εφαρμογή των άρθρων 
87 και 88 της Συνθήκης στις ΕνισχύσειςΉσσονος Σημα¬ 
σίας (Θθ Μίηίπιίε), όπως ισχύει. 

13. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική πε¬ 
ρίοδο 2007-2013» (ΦΕΚ 267/Α72007), και ιδίως τα άρθρα 
3,4,5,6,7 και 17, αυτού όπως τροποποιήθηκε και ισχύει 
από τον Ν. 3840/2010 (ΦΕΚ 53/Α72010) «Αποκέντρωση, 
απλοποίηση και ενίσχυση της αποτελεσματικότητας 
των διαδικασιών του Εθνικού Στρατηγικού Πλαισίου 

Αναφοράς (ΕΣΠΑ) 2007-2013 και άλλες διατάξεις» και 
το Ν. 4155/2013 (ΦΕΚ 120/Α72013). 

14. Την απόφαση του Υπουργού Ανάπτυξης «Εκχώ¬ 
ρηση αρμοδιοτήτων διαχείρισης για πράξεις του Επι¬ 
χειρησιακού Προγράμματος «Ανταγωνιστικότητα και 
Επιχειρηματικότητα» του ΕΣΠΑ στη Γενική Γραμματεία 
Βιομηχανίας του Υπουργείου Ανάπτυξης» με αριθ. πρωτ. 
8790/1014Α/0063Α/24.7.2008 (ΦΕΚ 1965/Β72008). 

15. Την Υπουργική Απόφαση Συστήματος Διαχείρισης 
με αριθμό 14053/ΕΥΣ 1749/27.03.2008 (ΦΕΚ 540/Β/2008), 
όπως τροποποιήθηκε και εκάστοτε ισχύει. 

16. Την κοινή υπουργική απόφαση Εκχώρησης αρμοδιο¬ 
τήτων διαχείρισης για πράξεις των Περιφερειακών Επιχει¬ 
ρησιακών Προγραμμάτων της προγραμματικής περιόδου 
2007-2013 στην Ειδική Υπηρεσία Διαχείρισης του Επιχει¬ 
ρησιακού Προγράμματος «Ανταγωνιστικότητα και Επιχει¬ 
ρηματικότητα» με αριθ. Πρωτ. 46680/ΕΥΣ6517/13.10.2008, 
όπως τροποποιήθηκε με τις ΚΥΑ υπ αριθμ. πρωτ. 58758/ 
ΕΥΣ8528/16.12.2008, 59540/ΕΥΣ8572/18.12.2008 (ΦΕΚ 2632/ 
Β72008 και 2652/Β730.12.2008), 13708/ΕΥΣ1926/13.3.2009 
(ΦΕΚ 502/Β7 2009), 2637/ΕΥΣ4221/26.05.2009 (ΦΕΚ 1019/ 
Β72009), 317733/ΕΥΣ5030/24.06.2009 (ΦΕΚ 1317/Β72009), 
45525/ΕΥΣ6413/15.09.2009 (ΦΕΚ 2010/Β72009) και 49448/ 
ΕΥΣ8114/02.10.2009 (ΦΕΚ 2214/Β72009). 

17. Την υπ αριθμ. πρωτ. 4226/1019Δ/14.4.2009 απόφαση 
του Ειδικού Γραμματέα για την Ανταγωνιστικότητα για 
την ανάθεση του έργου: «Επιλογή Ενδιάμεσων Φορέων 
Διαχείρισης Κρατικών Ενισχύσεων του ΕΠΑΕ, σύμφωνα 
με το Αρθρο 4 του Ν. 3614/2007 και του ΠΔ 98/96» στον 
ΕΦΕΠΑΕ. 

18. Τις διατάξεις του ΠΔ. 98/1996 «Όροι και διαδικασίες 
ανάθεσης σε ενδιαφερομένους φορείς της εφαρμογής 
προγραμμάτων ή τμημάτων τους του Υπουργείου Ανά¬ 
πτυξης τα οποία αναφέρονται στους τομείς βιομηχανίας, 
ενέργειας, έρευνας και τεχνολογίας και αφορούν έργα 
του ιδιωτικού τομέα καθώς και της διαχείρισης των αντί¬ 
στοιχων πόρων.» (ΦΕΚ 77/Α71996). 

19. Τις διατάξεις του Π.Δ. 93/97 «Όροι και διαδικασίες 
για την ένταξη και χρηματοδότηση έργων του ιδιωτικού 
τομέα σε προγράμματα ή τμήματά τους του Υπουργείου 
Ανάπτυξης, τα οποία αναφέρονται στους τομείς βιομη¬ 
χανίας, ενέργειας, έρευνας και τεχνολογίας». (ΦΕΚ 92/ 
Α797). 

20. Την Υ.Α. με αρ. πρωτ. 2462/706/0020/03.05.2011 
με θέμα «Εκχώρηση αρμοδιοτήτων για την κατηγορία 
πράξεων «Νέα Καινοτομική Επιχειρηματικότητα» του 
Επιχειρησιακού Προγράμματος Ανταγωνιστικότητα και 
Επιχειρηματικότητα (ΕΠΑΕ) και των ΠΕΠ των πέντε Πε¬ 
ριφερειών Μεταβατικής Στήριξης του ΕΣΠΑ, στη Γ ενική 
Γραμματεία Βιομηχανίας του Υπουργείου Οικονομίας, 
Ανταγωνιστικότητας και Ναυτιλίας και στον Ενδιάμεσο 
Φορέα του Επιχειρησιακού Προγράμματος Ανταγωνι¬ 
στικότητα και Επιχειρηματικότητα (ΕΦΕΠΑΕ). (ΦΕΚ 912/ 
Β72011). 

21. Το υπ’ αριθμ. πρωτ. 2761/496/Α2/20.05.2011 έγγραφο 
της ΕΥΔ ΕΠΑΕ με θέμα «Εγκριση Οδηγού Εφαρμογής της 
πράξης «Νέα-Καινοτομική Επιχειρηματικότητα». 

22. Την υπ’ αριθμ. πρωτ. Οικ. 5987/466/24.05.2011 Υ.Α. 
του Αν. Υπουργού Οικονομίας, Ανταγωνιστικότητας και 
Ναυτιλίας «Εγκριση του Οδηγού του Προγράμματος 
«Νέα - Καινοτομική Επιχειρηματικότητα» του Επιχειρη¬ 
σιακού Προγράμματος Ανταγωνιστικότητα και Επιχειρη¬ 
ματικότητα (ΕΠΑΕ) του ΕΣΠΑ 2007-2013 και Πρόσκληση 
Εκδήλωσης Ενδιαφέροντος για υποβολή προτάσεων έρ¬ 


γων προς ένταξη στο Πρόγραμμα «Νέα - Καινοτομική 
Επιχειρηματικότητα» του Επιχειρησιακού Προγράμματος 
Ανταγωνιστικότητα και Επιχειρηματικότητα (ΕΠΑΕ) του 
ΕΣΠΑ 2007-2013» (ΦΕΚ 1077/Β/2011), όπως τροποποιήθη¬ 
κε με τις υπ’ αριθμ. πρωτ. Οικ. 8803/741/19.07.2011 (ΦΕΚ 
1811/Β72011), 14703/3694/17.10.2011 (ΦΕΚ 2580/Β72011) και 
Οικ.6689/943/15.06.2012 (ΦΕΚ 2019/Β/20-6-2012) αποφάσεις 
του Αν. Υπουργού Ανάπτυξης, Ανταγωνιστικότητας και 
Ναυτιλίας και ισχύει. 

23. Το υπ’ αριθμ. πρωτ. 5028/10.09.2013 έγγραφο του 
ΕΦΕΠΑΕ με θέμα «Ανάγκη τροποποίησης του Οδηγού 
του Προγράμματος «Νέα - Καινοτομική Επιχειρηματικό¬ 
τητα» και το συνημμένο σε αυτό παράρτημα, καθώς και 
η σχετική με αυτό ηλεκτρονική αλληλογραφία. 

24. Το υπ’ αριθμ. πρωτ. 8822/2285/Α2/29.11.2013 έγγρα¬ 
φο της ΕΥΔ - ΕΠΑΕ με θέμα «Εγκριση τροποποιήσεων, 
συμπληρώσεων και βελτιώσεων στον Οδηγό του Προ¬ 
γράμματος «Νέα - Καινοτομική Επιχειρηματικότητα» του 
Επιχειρησιακού Προγράμματος Ανταγωνιστικότητα και 
Επιχειρηματικότητα (ΕΠΑΕ) του ΕΣΠΑ 2007-2013. 

25. Την ανάγκη επιτάχυνσης της υλοποίησης και του 
ρυθμού απορροφητικότητας του Προγράμματος. 

26. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Τροποποιούμε τα ακόλουθα σημεία του Οδηγού του 
προγράμματος «Νέα Καινοτομική Επιχειρηματικότητα», 
ως ακολούθως: 

1) Διαγράφεται η φράση «.και εγγραφή της δαπάνης 

στα πάγια της επιχείρησης» στην τρίτη παράγραφο της 
περίπτωσης (6) - «Δαπάνες Τεχνικής/ Τεχνολογικής, Επι¬ 
στημονικής και Συμβουλευτικής Υποστήριξης» του υποκε¬ 
φαλαίου 9.2. - «Επιλέξιμες ανά κατηγορία δαπάνες», του 
κεφαλαίου 9, και η παράγραφος διατυπώνεται ως εξής: 

«Για κάθε δαπάνη τεχνικής/συμβουλευτικής υποστή¬ 
ριξης, για να είναι επιλέξιμη, πρέπει υποχρεωτικά να 
υπάρχει σχετική σύμβαση με την επιχείρηση νομίμως 
θεωρημένη από την αρμόδια ΔΟΥ, ανεξαρτήτως του 
κόστους της συμβουλευτικής υπηρεσίας» 

2) Στο υποκεφάλαιο 9.4 «Εξόφληση Δαπανών» του 
κεφαλαίου 9, επαναδιατυπώνονται το τέταρτο και το 
πέμπτο σημείο της παραγράφου «Αποδεκτοί τρόποι 
εξόφλησης», ως εξής: 

«•Έκδοση Τραπεζικής Επιταγής από τον λήπτη της 
ενίσχυσης προς τον προμηθευτή. Πρόκειται για επιταγές 
που εκδίδονται από νόμιμα λειτουργούσα στην Ελλάδα 
τράπεζα, είτε με αντίστοιχη κατάθεση μετρητών στην 
τράπεζα από το δικαιούχο, είτε με χρέωση του εταιρι¬ 
κού τραπεζικού λογαριασμού του δικαιούχου. Για την 
πιστοποίηση της πληρωμής απαιτείται τουλάχιστον: (α) 
αντίγραφο και φωτοτυπία του σώματος της αντίστοιχης 
επιταγής, (β) απόδειξη είσπραξης του προμηθευτή (γ) 
σε περίπτωση έκδοσης της επιταγής με χρέωση του 
εταιρικού τραπεζικού λογαριασμού του δικαιούχου της 
ενίσχυσης, το έντυπο κίνησης του τραπεζικού λογαρια¬ 
σμού (θχίΓαίί) του λήπτη της ενίσχυσης και (δ) καρτέλα 
προμηθευτή (λογαριασμός 50). 

• Ηλεκτρονική τραπεζική συναλλαγή. Για την πιστοποίη¬ 
ση της πληρωμής απαιτούνται τουλάχιστον: (α) έντυπο 
κίνησης του τραπεζικού εταιρικού λογαριασμού (οχίΓαίΙ), 
(β) αντίγραφο της ηλεκτρονικής συναλλαγής από το 
οποίο θα φαίνεται ο λήπτης του ποσού πληρωμής, δη- 

λαδή ο προμηθευτής των αγαθών και υπηρεσιών, ο κατα¬ 
θέτης, δηλαδή ο δικαιούχος της ενίσχυσης, καθώς και τα 
στοιχεία του εξοφλούμενου παραστατικού (γ) απόδειξη 
είσπραξης του προμηθευτή και (δ) καρτέλα προμηθευτή 
(λογαριασμός 50). 

Στην ίδια παράγραφο προστίθεται νέο σημείο ως εξής: 

«· Με χρήση Χρεωστικής - Πιστωτικής κάρτας. Προϋ¬ 
πόθεση για την πιστοποίηση της πληρωμής είναι η χρεω¬ 
στική - πιστωτική κάρτα να είναι στο όνομα του δικαιού¬ 
χου της ενίσχυσης, δηλαδή του επιχειρηματία μόνο στην 
περίπτωση των ατομικών επιχειρήσεων και οπωσδήποτε 
εταιρική σε περίπτωση που ο δικαιούχος της ενίσχυσης 
είναι εταιρεία. Σε κάθε περίπτωση πρέπει να υπάρχει 
επαρκής διαδρομή ελέγχου του λογαριασμού της χρεω¬ 
στικής - πιστωτικής κάρτας και να αποδεικνύεται μέσω 
της κίνησής του η εξόφληση των παραστατικών δαπανών 
της επένδυσης. Για την πιστοποίηση της πληρωμής μέσω 
χρεωστικής -πιστωτικής εταιρικής κάρτας απαιτούνται 
τουλάχιστον: (α) έντυπο κίνησης του λογαριασμού (θχίΓβίί) 
χρέωσης της εταιρικής χρεωστικής - πιστωτικής κάρτας 
(β) απόδειξη είσπραξης του προμηθευτή και (γ) καρτέλα 
προμηθευτή (λογαριασμός 50)». 

Επίσης, στο δεύτερο σημείο της παραγράφου για 
τους «Αποδεκτούς τρόπους εξόφλησης» αντικαθίσταται 
η φράση: «β) καρτέλα ταμείου (λογαριασμός 38) ή/και 
θχίΓαίΐ εταιρικού λογαριασμού από όπου θα διαπιστώ¬ 
νεται η ανάληψη των μετρητών», ως εξής: 

«β) καρτέλα ταμείου (λογαριασμός 38) ή/και θχΙγβιΙ 
εταιρικού λογαριασμού από όπου θα διαπιστώνεται η 
ανάληψη των μετρητών, για επιχειρήσεις που τηρούν 
βιβλία Γ κατηγορίας (διπλογραφικά)». 

3) Διαγράφεται η προτελευταία παράγραφος του υπο¬ 
κεφαλαίου 9.4 - «Εξόφληση Δαπανών», του κεφαλαίου 9, 
ήτοι διαγράφεται το ακόλουθο κείμενο: 

«Προκειμένου για αγορά καινούριου, συγχρόνου μη¬ 
χανολογικού και λοιπού εξοπλισμού, του οποίου η κα¬ 
θαρή αξία αγοράς υπερβαίνει τις 70.000 ευρώ για κάθε 
μηχάνημα ή λοιπό εξοπλισμό, χορήγηση της ενίσχυσης 
γίνεται υπό την προϋπόθεση ότι η αγορά του από τον 
φορέα της επένδυσης πραγματοποιείται απευθείας από 
τον κατασκευαστικό οίκο. Σε περίπτωση δε που η αγορά 
του πραγματοποιείται από άλλη επιχείρηση, η χορήγηση 
της ενίσχυσης γίνεται υπό την προϋπόθεση ότι τα παρα¬ 
στατικά αγοράς του συνοδεύονται σε κάθε περίπτωση: 

• από επικυρωμένο αντίγραφο των παραστατικών 
πώλησης του συγκεκριμένου μηχανήματος ή λοιπού 
εξοπλισμού από τον κατασκευαστικό οίκο προς τον 
προμηθευτή του φορέα της επένδυσης και 

• από βεβαίωση του κατασκευαστικού οίκου ότι ο 
συγκεκριμένος προμηθευτής αποτελεί νόμιμο αντιπρό¬ 
σωπο του και ότι ο συγκεκριμένος εξοπλισμός είναι 
καινούργιος.» 

Επίσης επαναδιατυπώνεται η τελευταία παράγραφος 
του υποκεφαλαίου 9.4 - «Εξόφληση Δαπανών», του κε¬ 
φαλαίου 9, ως εξής: 

«Σε όλες τις περιπτώσεις, τα σχετικά παραστατικά 
εξοφλούνται σύμφωνα με τον Κώδικα Βιβλίων και Στοι¬ 
χείων (Κ.Β.Σ.) μέχρι 31.12.2012 και σύμφωνα με τον Κώδικα 
Φορολογικής Απεικόνισης Συναλλαγών (Κ.Φ.Α.Σ.) από 
1.1.2013 και εντεύθεν». 

4) Αντικαθίσταται το κεφάλαιο 10 «Χρονική Διάρκεια 
Υλοποίησης Έργων», ως εξής: 

«Η διάρκεια υλοποίησης των εγκεκριμένων έργων ορί¬ 
ζεται σε 24 (εικοσιτέσσερις) μήνες από την ημερομηνία 


της απόφασης ένταξης της επιχείρησης, με δυνατότητα 
τετράμηνης (4) παράτασης, εφόσον το αίτημα υποβληθεί 
πριν την τυπική ημερομηνία ολοκλήρωσης του έργου. 

Γ ια τις νέες εντάξεις που δύναται να προκόψουν κα¬ 
τόπιν εξέτασης και αποδοχής σχετικών αιτημάτων θε¬ 
ραπείας, η διάρκεια υλοποίησης των έργων ορίζεται εξ 
αρχής σε 24 (εικοσιτέσσερις) μήνες από την ημερομηνία 
της απόφασης ένταξης της επιχείρησης, στις διατάξεις 
του προγράμματος. Γ ια τις περιπτώσεις αυτές και μόνο, 
η χρονική διάρκεια υλοποίησης των έργων δεν μπορεί 
να υπερβαίνει την 15/12/2015.» 

Σύμφωνα με τα ανωτέρω, συμπληρώνονται και προ¬ 
σαρμόζονται τα αντίστοιχα χωρία του Οδηγού. 

5) Αντικαθίσταται η περίπτωση (Α) «Εκθέσεις Προόδου 
Έργων» του υποκεφαλαίου 14.2 «ΠαρακολούθησηΈργου», 
του κεφάλαιο 14, ως εξής: 

«Η παρακολούθηση των έργων των δικαιούχων γίνεται 
μέσω επιτόπιων ελέγχων του Φυσικού και Οικονομικού 
Αντικειμένου των έργων τους από ειδικά για το σκοπό 
αυτό όργανα ελέγχου του ΕΦΔ κατόπιν αιτήματος πι¬ 
στοποίησης του δικαιούχου. 

Το αίτημα πιστοποίησης του δικαιούχου θα συνοδεύ¬ 
εται απαραίτητα από Αναλυτικές Εκθέσεις Προόδου 
έργων (Ενδιάμεση Έκθεση και Έκθεση Ολοκλήρωσης) 
οι οποίες θα υποβάλλονται ηλεκτρονικά και σε έντυπη 
μορφή και θα συνοδεύονται από τα απαιτούμενα δικαι- 
ολογητικά. 

• Το αναλυτικό περιεχόμενο των εκθέσεων, ο χρό¬ 
νος υποβολής τους καθώς και τα δικαιολογητικά που 
θα συνοδεύουν την κάθε ΑΕΠ θα αποσταλούν από τον 
ΕΦΕΠΑΕ στους Δικαιούχους μετά/ή με την υπογραφή 
της απόφασης ένταξης. 

• Ενδιάμεσες Εκθέσεις Προόδου είναι δυνατόν να υπο¬ 
βληθούν δύο το πολύ, μετά την εκτέλεση τουλάχιστον 
του 30 % του συνολικού οικονομικού αντικειμένου (συ¬ 
μπεριλαμβανομένων προκαταβολών) του έργου. 

• Δύναται να γίνει πιστοποίηση οικονομικού αντικει¬ 
μένου προκαταβολών τις οποίες καταβάλει ο δικαιού¬ 
χος προς τον προμηθευτή, με την προϋπόθεση ότι το 
σύνολο αυτών των προκαταβολών δε θα υπερβαίνει το 
30% του συνολικά εγκεκριμένου επιχορηγούμενου προ¬ 
ϋπολογισμού. 

• Ο δικαιούχος έχει δικαίωμα αίτησης συνολικής πι¬ 
στοποίησης του έργου του χωρίς την υποβολή ενδιά¬ 
μεσης έκθεσης προόδου (υποβολή απευθείας Έκθεσης 
Ολοκλήρωσης). 

• Κάθε Έκθεση/αίτημα ενδιάμεσης πιστοποίησης/ 
ολοκλήρωσης ενεργοποιεί τις διαδικασίες επαλήθευ- 
σης-πιστοποίησης όσον αφορά στην υλοποίηση του 
επενδυτικού έργου και καταβολής της επιχορήγησης 
που αναλογεί. 

Γ ια την περίπτωση των Ενδιάμεσων Εκθέσεων Προό¬ 
δου μόνο και μέχρι ποσοστού 60% της συνολικά εγκε¬ 
κριμένης επιχορηγούμενης δαπάνης, ο ΕΦΕΠΑΕ θα κάνει 
χρήση των διοικητικών επαληθεύσεων αντί επιτόπιων 
ελέγχων, εκτός και εάν ο δικαιούχος αιτηθεί την διε¬ 
νέργεια επιτόπιου ελέγχου. 

Γ ια την πιστοποίηση τηςΈκθεσης Ολοκλήρωσης είναι 
υποχρεωτικός ο επιτόπιος έλεγχος και ο πλήρης έλεγ¬ 
χος οικονομικού και φυσικού αντικειμένου στο σύνολό 
τους.» 

6) Αντικαθίσταται η παράγραφος «Οικονομική Πιστο¬ 
ποίηση» της περίπτωσης (Β) «ΕλεγχοιΈργων», του υπο¬ 
κεφαλαίου 14.2 «ΠαρακολούθησηΈργου» του κεφαλαίου 
14, ως εξής: 

«Οικονομική Πιστοποίηση 

Η οικονομική πιστοποίηση πραγματοποιείται, είτε διοι¬ 
κητικά σύμφωνα με τα αναφερόμενα στην παράγραφο 
(Α) «Εκθέσεις Προόδου Έργων», είτε με επιτόπια επίσκε¬ 
ψη του Οργάνου Ελέγχου (όργανο πιστοποίησης). 

Το Οργανο Ελέγχου κατά κύριο λόγο: 

• εξετάζει την επιλεξιμότητα των συγκεκριμένων πραγ- 
ματοποιηθεισών δαπανών, την ορθότητα, εγκυρότητα και 
νομιμότητα αυτών καθώς και των σχετικών παραστατι¬ 
κών έκδοσης και εξόφλησης τους. 

• ελέγχει τα πρωτότυπα παραστατικά των δαπανών, 
τα πρωτότυπα λοιπών δικαιολογητικών, τα οποία μονο- 
γράφει και σφραγίζει με ειδική σφραγίδα, που φέρει το 
τίτλο του προγράμματος. Το όργανο ελέγχου ελέγχει 
και αντίστοιχα τηρούμενα στοιχεία από τις λογιστικές 
εγγραφές των πράξεων για να επιβεβαιώσει την ορθή 
εκτέλεση του οικονομικού αντικειμένου (π.χ. βιβλία εσό- 
δων-εξόδων, καρτέλες προμηθευτών, ημερολόγια κ.λπ.). 

Μετά το πέρας του ελέγχου ο ΕΦΕΠΑΕ και κατόπιν 
κάλυψης από το δικαιούχο των τυχόν εκκρεμοτήτων που 
εντοπίστηκαν στον διοικητικό ή στον επιτόπιο έλεγχο 
του φυσικού και οικονομικού αντικειμένου, δημιουργεί 
βάσει της προβλεπόμενης διαδικασίας το απαιτούμενο 
Έντυπο Ελέγχου (Εκθεση Πιστοποίησης), εισάγει όλα τα 
απαραίτητα στοιχεία στο ηλεκτρονικό σύστημα παρακο¬ 
λούθησης και πιστοποίησης και εν συνεχεία αποστέλλει 
στο δικαιούχο σχετική επιστολή με τις δαπάνες που 
πιστοποιήθηκαν καθώς και αυτές που δεν πιστοποιήθη¬ 
καν. Η καταβολή της δημόσιας χρηματοδότησης γίνεται 
σύμφωνα με τα αναφερόμενα στην ενότητα 14.3» 

7) Τροποποιείται η δεύτερη παράγραφος της περί¬ 
πτωσης (Δ) «Παραλαβή του έργου» του υποκεφαλαίου 
14.2 «ΠαρακολούθησηΈργου», του κεφάλαιο 14, ως εξής: 

«Απαραίτητες προϋποθέσεις για την ολοκλήρωση και 
παραλαβή είναι: 

• Το έργο να κριθεί ολοκληρωμένο και λειτουργικό, 
σύμφωνα με την απόφαση υπαγωγής ή τυχόν εν ισχύ 
τροποποιήσεις της. 

• Η εξόφληση του συνόλου των παραστατικών των 
δαπανών του έργου. 

• Η ύπαρξη άδειας λειτουργίας εν ισχύ (ή απαλλαγής 
όπου απαιτείται), που να περιλαμβάνει τον εξοπλισμό 
που προμηθεύτηκε η επιχείρηση στο πλαίσιο υλοποίησης 
του έργου της. Σε περίπτωση που κατά την ολοκλήρω¬ 
ση του έργου δεν είναι διαθέσιμη η εν ισχύ άδεια λει¬ 
τουργίας, θα πρέπει κατ’ ελάχιστον να υπάρχει σχετική 
βεβαίωση των αρμοδίων υπηρεσιών ότι έχει υποβληθεί 
σχετικός φάκελος για την ανανέωση της ή την έκδοση 
νέας αδείας. Η νέα ή ανανεωμένη άδεια είναι υποχρε¬ 
ωτικό να προσκομισθεί στον ΕΦΔ (ΕΦΕΠΑΕ) το αργό¬ 
τερο μέχρι και έξι (6) μήνες από την ολοκλήρωση του 
έργου. Αποτελεί ευθύνη του ΕΦΕΠΑΕ να ελέγχει και να 
παρακολουθεί τις όποιες εκκρεμότητες δημιουργηθούν 
και να ενημερώνει σχετικά την Γενική Γραμματεία Βι¬ 
ομηχανίας, Δ/νση Μικρομεσαίων Επιχειρήσεων, καθώς 
και την Επιτροπή Παρακολούθησης του Προγράμματος. 
Σε περίπτωση που η άδεια δεν προσκομισθεί εντός της 
ανωτέρω οριζόμενης προθεσμίας, ο ΕΦΕΠΑΕ εισάγει 
άμεσα το θέμα στην Επιτροπή Παρακολούθησης, η οποία 
κατόπιν εξέτασης εισηγείται σχετικά στην Γενική Γραμ- 
ματεία Βιομηχανίας για την ανάκληση (απένταξη) ή μη 
του έργου (από την Γ ενική Γ ραμματεία Βιομηχανίας) 
και την όποια υποχρέωση του δικαιούχου να επιστρέφει 
την καταβληθείσα δημόσια χρηματοδότηση σύμφωνα 


με τα προβλεπόμενα στο ισχύον θεσμικό πλαίσιο. Στις 
περιπτώσεις αυτές, ο ανωτέρω αναφερόμενος όρος/ δι¬ 
αδικασία θα αποτελεί υποχρεωτικά αναπόσπαστο τμήμα 
της σχετικής απόφασης ολοκλήρωσης. 

• Σε κάθε περίπτωση η χρονική διάρκεια της ως άνω 
διαδικασίας Δεν δύναται να ξεπερνά την ημερομηνία 
της 15.12.2015. 

Επίσης τροποποιείται η τελευταία παράγραφος της 
περίπτωσης (Δ) «Παραλαβή του έργου» του υποκεφαλαίου 
14.2 «ΠαρακολούθησηΈργου», του κεφάλαιο 14, ως εξής: 

«Σημειώνεται ότι ως ημερομηνία ολοκλήρωσης έργου 
θα λαμβάνεται η ημερομηνία στην οποία πραγματοποι¬ 
ήθηκε και η τελευταία πράξη που αφορούσε την ολο¬ 
κλήρωση του έργου (π.χ. αν έχει ολοκληρωθεί το φυσικό 
και οικονομικό αντικείμενο του έργου και υπολείπεται 
η έκδοση της άδειας λειτουργίας τότε ως ημερομηνία 
ολοκλήρωσης του έργου θα εκληφθεί η ημερομηνία έκ¬ 
δοσης της άδειας λειτουργίας εφόσον δεν υπερβαίνει το 
συμβατικό χρόνο ολοκλήρωσης του έργου συμπεριλαμ¬ 
βανομένων των τυχόν παρατάσεων που έχουν εγκριθεί 
(κεφ. 10 και 14.7). 

Σε περίπτωση που σύμφωνα με τα ανωτέρω δεν είναι 
διαθέσιμη εντός του συμβατικού χρόνου ολοκλήρωσης 
του έργου και των παρατάσεων του, η εν ισχύ άδεια 
λειτουργίας, για την ημερομηνία ολοκλήρωσης (με τους 
όρους και επιφυλάξεις του κεφ. 14.2) λαμβάνεται υπόψη 
άλλη πράξη όπως τελευταία πληρωμή, έκδοση πιστο¬ 
ποίησης - διαπίστευσης κτλ.» 

8) Τροποποιείται η δεύτερη παράγραφος της περίπτω¬ 
σης (Β) «Ενδιάμεσες Καταβολές» του υποκεφαλαίου 14.3 
«Καταβολή Δημόσιας Χρηματοδότησης», του κεφάλαιο 
14, ως εξής: 

«Ενδιάμεσες Εκθέσεις Προόδου είναι δυνατόν να υπο¬ 
βληθούν δύο το πολύ, μετά την εκτέλεση τουλάχιστον 
του 30% του συνολικού οικονομικού αντικειμένου (συ¬ 
μπεριλαμβανομένων προκαταβολών) του έργου.» 

9) Προστίθεται τέταρτη παράγραφος στο τέλος της 
περίπτωσης (Α) «Προκαταβολή» του υποκεφαλαίου 14.3 
«Καταβολή Δημόσιας Χρηματοδότησης», του κεφάλαιο 
14, ως εξής: 

«Χωρίς να παραβιάζονται οι όροι χορήγησης της προ¬ 
καταβολής επιχορήγησης, ο δικαιούχος δύναται να κάνει 
χρήση εγγυητικής επιστολής ορισμένου χρόνου εγγυημέ¬ 
νης από την ΕΤΕΑΝ Α.Ε.. Στην περίπτωση αυτή, είναι δυ¬ 
νατόν, προ της λήξης της εγγυημένης από την ΕΤΕΑΝ Α.Ε 
εγγυητικής επιστολής, να προσκομισθεί άλλη εγγυητική 
επιστολή για το τυχόν υπολειπόμενο χρονικό διάστημα 
διατήρησης της προκαταβολής. Η σχετική αίτηση στην 
ΕΤΕΑΝ ΑΈ. θα πρέπει να υποβληθεί το αργότερο μέχρι 
την προβλεπόμενη ισχύουσα καταληκτική ημερομηνία 
και μέχρι εξαντλήσεως των διαθέσιμων πόρων. Η όποια 
προμήθεια/επιβάρυνση προκύπτει από αυτή τη διαδικα¬ 
σία αυτή δεν αποτελεί επιλέξιμο κόστος/δαπάνη για το 
πρόγραμμα.» 

10) Τροποποιείται η πρώτη παράγραφος του υποκε¬ 
φαλαίου 14.4 «Χρηματοδότηση - Υποβαλλόμενα Δικαιο- 
λογητικά», ως εξής: 

«Για την καταβολή της επιχορήγησης απαιτούνται: 

• Αποδεικτικό φορολογικής ενημερότητας και Αποδει¬ 
κτικό ασφαλιστικής ενημερότητας ή 

- Βεβαίωση παρακράτησης (απόδοσης) φόρων και 
ασφαλιστικών εισφορών. 

• Σύμβαση εκχώρησης επιχορήγησης με τράπεζα ή 
άλλο πιστωτικό ίδρυμα, εφόσον έχει γίνει εκχώρηση 

• Πρακτικό όπου δηλώνεται ότι δεν έχει εκχωρηθεί η 
επιχορήγηση, εφόσον δεν έχει γίνει εκχώρηση. 

- Πρακτικό Δ.Σ. για Α.Ε. 

- Πρακτικό Γ.Σ. για Ε.Π.Ε., ΙΚΕ 

- Υπεύθυνη δήλωση (με γνήσιο υπογραφής) από δια¬ 
χειριστή για Ε.Ε. και Ο.Ε, ατομική επιχείρηση 

• Τυχόν τροποποιήσεις του καταστατικού σύστασης 
της εταιρίας και ΦΕΚ (για ΑΕ, ΕΠΕ, ΙΚΕ) 

• Βεβαίωση της οικίας Υπηρεσίας (π.χ. Περιφέρειας/ 
ΓΕΜΗ/κ.λπ. περί μη περαιτέρω τροποποίησης του κα¬ 
ταστατικού 

• Πιστοποιητικό μη πτώχευσης και μη αίτησης για 
πτώχευση 

• Πιστοποιητικό μη θέσης σε εκκαθάριση (εκτός των 
ατομικών επιχειρήσεων) 

• Πιστοποιητικό μη θέσης σε αναγκαστική διαχείριση 
(εκτός των ατομικών επιχειρήσεων) 

• Για ορισμό εκπροσώπου για είσπραξη χρημάτων, 
εφόσον δεν έχει γίνει εκχώρηση: 

- Πρακτικό Δ.Σ. για Α.Ε. 

- Πρακτικό Γ.Σ. στις Ε.Π.Ε., ΙΚΕ 

- Πληρεξούσιο ή εξουσιοδότηση από το διαχειριστή 
για Ε.Ε. και Ο.Ε. 

• Μετοχική σύνθεση και σύνθεση του Δ.Σ. (εκτός ΟΕ, 
ΕΕ,ΕΠΕ, ΙΚΕ, ατομικών επιχειρήσεων) 

• Βεβαίωση εγγραφής στο αρμόδιο επιμελητήριο (για 
τις υπό σύσταση επιχειρήσεις και μόνο κατά την πρώτη 
εκταμίευση). 

• Αθεώρητο τιμολόγιο επιχορηγήσεων. 

• Απόδειξη παραλαβής της επιταγής εφόσον η πλη¬ 
ρωμή γίνεται με επιταγή ή απόδειξη είσπραξης αν γίνει 
απευθείας κατάθεση στον λογαριασμό του δικαιούχου. 

• Έντυπο Ε7 και θεωρημένες καταστάσεις της Επιθε¬ 
ώρησης Εργασίας (για ολοκλήρωση/αποπληρωμή). 

• Εάν απαιτείται, δικαιολογητικά σχετιζόμενα με τον 
έλεγχο σώρευσης ϋο ΜίηίηηΙε.» 

Επιπλέον τροποποιείται η δεύτερη παράγραφος, ως 
εξής: 

«Στην περίπτωση καταβολής προκαταβολής, πέραν 
των ανωτέρω αιτείται η υποβολή ισόποσης Εγγυητικής 
Επιστολής. Στην περίπτωση καταβολής της τελικής δό¬ 
σης της δημόσιας δαπάνης, πέραν των ανωτέρω, απαι¬ 
τείται η υποβολή της άδειας λειτουργίας της μονάδας 
εν ισχύ. Σε περίπτωση που κατά την ολοκλήρωση του 
έργου δεν είναι διαθέσιμη η εν ισχύ άδεια λειτουργίας, 
ισχύουν οι διατάξεις εδαφίου «Δ - Παραλαβή του έργου» 
του κεφαλαίου 14.2 του παρόντος.». 

Επίσης τροποποιείται η πέμπτη παράγραφος, ως εξής: 

«Απεντάσσονται αυτόματα και οι επιχειρήσεις (δικαι¬ 
ούχοι) οι οποίες εντός 24 μηνών αντίστοιχα (ή 28 μηνών 
εάν έχει εγκριθεί παράταση) δεν υπέβαλαν αίτημα και 
έκθεση ολοκλήρωσης, καθώς και το φάκελο με τα απαι- 
τούμενα δικαιολογητικά στις προθεσμίες που αναφέ- 
ροντα στην τελευταία παράγραφο της περίπτωσης (Δ) 
«Παραλαβή του έργου» του υποκεφαλαίου 14.2 «Παρακο¬ 
λούθηση Έργου», του κεφάλαιο 14, όπως τροποποιείται.» 

11) Αντικαθίσταται το υποκεφάλαιο 14.7 «Παράταση 
ολοκλήρωσης του επενδυτικού σχεδίου», του κεφάλαιο 
14, ως εξής: 

«Σε περίπτωση που δεν είναι δυνατή η ολοκλήρωση 
του έργου εντός των προθεσμιών που αναφέρονται στο 
κεφ. 10, οι δικαιούχοι μπορούν να υποβάλλουν τεκμηριω¬ 
μένη αίτηση παράτασης ολοκλήρωσης του έργου στον 
ΕΦΕΠΑΕ πριν το πέρας του έργου (24 μήνες - βλέπε 


κεφάλαιο 10). Απαραίτητες προϋποθέσεις είναι να υπο¬ 
βληθεί η σχετική αίτηση πριν την ημερομηνία αυτή και να 
έχει καταβληθεί τουλάχιστον το 30% του εγκεκριμένου 
προϋπολογισμού (εξοφλημένες δαπάνες, συμπεριλαμ¬ 
βανομένων προκαταβολών). Η παράταση δεν μπορεί να 
υπερβαίνει τους τέσσερις (4) μήνες. Περαιτέρω παρά¬ 
ταση μέχρι τρεις (3) μήνες δίνεται μόνο σε εξαιρετικές 
περιπτώσεις ανωτέρας βίας και εφόσον υπαίτιος για 
την καθυστέρηση ολοκλήρωσης του έργου δεν είναι ο 
δικαιούχος του έργου.» 

12) Αντικαθίσταται το υποκεφάλαιο 14.8 «Τροποποίηση 
του επενδυτικού σχεδίου», του κεφαλαίου 14, ως εξής: 

«Είναι δυνατές δύο μόνο τροποποιήσεις του οικονο¬ 
μικού και φυσικού αντικειμένου της επένδυσης (εξαι¬ 
ρούνται οι παρατάσεις, αλλαγές επωνυμίας ή έδρας, 
μετοχικής σύνθεσης, νομικής μορφής, χρηματοδοτικού 
σχήματος) και εφόσον με την αιτούμενη διαμόρφωση ή 
τροποποίηση δεν αλλοιώνονται οι προϋποθέσεις έντα¬ 
ξης του έργου στο Πρόγραμμα καθώς και τα κριτήρια 
βαθμολόγησής του. Επίσης η μεταφορά δαπανών (μετα¬ 
ξύ κατηγοριών δαπανών) δεν δύναται να υπερβαίνει το 
25% του συνολικά εγκεκριμένου προϋπολογισμού, υπό 
την προϋπόθεση ότι τηρούνται τα όρια που τίθενται στις 
σχετικές παραγράφους του παρόντος. 

Σημειώνεται ότι δεν γίνεται δεκτό αίτημα αύξησης του 
εγκεκριμένου συνολικού προϋπολογισμού. 

Για τις ανωτέρω περιπτώσεις, ο δικαιούχος υποβάλ¬ 
λει τεκμηριωμένη αίτηση στον αρμόδιο ΕΦΔ, πριν την 
ημερομηνία του συμβατικού χρόνου ολοκλήρωσης του 
επενδυτικού έργου (όπως αυτή έχει διαμορφωθεί - βλέ¬ 
πε κεφ. 10 και 14.7), με συνημμένα όλα τα απαραίτητα 
δικαιολογητικά που αφορούν την τροποποίηση (π.χ. 
προσφορές προμηθευτών, τεχνικές προδιαγραφές κ.λπ.) 
ο οποίος εισηγείται σχετικά στην Επιτροπή Παρακολού¬ 
θησης της Δράσης και εκδίδεται σχετική τροποποιητική 
απόφαση. 

Η Επιτροπή Παρακολούθησης εξετάζει τις ακριβείς 
διαφοροποιήσεις σε σχέση με: 

• τα κριτήρια επιλεξιμότητας και τα κριτήρια αξιο¬ 
λόγησης, 

• τη σκοπιμότητα της τροποποίησης και την ισοδυνα¬ 
μία της νέας προτεινόμενης λύσης 

και γνωμοδοτεί για την τελική απόρριψη ή τη μερική 
ή ολική αποδοχή του αιτήματος και έκδοση σχετικής 
απόφασης. 

Ο ΕΦΕΠΑΕ μπορεί να εξετάζει και να εγκρίνει/ απορρί¬ 
πτει αιτήματα επενδυτών που έχουν ενταχθεί στο πρό¬ 
γραμμα και αφορούν τροποποιήσεις ήσσονος σημασίας 
τα οποία αναφέρονται σε: 

- Αλλαγή συμβούλου εκπόνησης μελετών, 130, πα¬ 
ρακολούθησης του επιχειρηματικού σχεδίου, φορέων 
πιστοποίησης 

- Παράταση ολοκλήρωσης του έργου έως και τέσσερις 
(4) μήνες. 

- Μεταβολή νομικής μορφής της επιχείρησης. 

- Αλλαγή εξοπλισμού ή λογισμικού πληροφορικής. 

- Αλλαγή συμμετοχής σε εκθέσεις 

- Αλλαγή προμηθευτή χωρίς ουσιώδη μεταβολή των 
βασικών τεχνικών χαρακτηριστικών και σκοπιμότητας 
των δαπανών καθώς και 

- Αιτήματα αλλαγής εξοπλισμού χωρίς ουσιαστική και 
ουσιώδη μεταβολή των τεχνικών χαρακτηριστικών και 
δυνατοτήτων του. 

- Αλλαγή χρηματοδοτικού σχήματος. 

- Αλλαγή μετοχικής σύνθεσης εφ’ όσων δεν επηρε¬ 
άζονται τα κριτήρια επιλεξιμότητας και αξιολόγησης. 

- Αλλαγή επωνυμίας επιχείρησης. 

- Μεταφορές κονδυλίων μέχρι 20% του συνολικά εγκε¬ 
κριμένου προϋπολογισμού. 

Ο ΕΦΕΠΑΕ μπορεί να εγκρίνει τροποποιήσεις φυσικού 
και οικονομικού αντικειμένου που δεν υπερβαίνουν συ¬ 
νολικά το 20% του εγκεκριμένου προϋπολογισμού χωρίς 
τη σύγκλιση της επιτροπής παρακολούθησης. 

Σε περίπτωση που υποβληθεί αίτημα ολοκλήρωσης/ 
ενδιάμεσης δόσης χωρίς να έχει υποβληθεί αίτημα 
τροποποίησης, και κατά την διενέργεια του ελέγχου ο 
ΕΦΕΠΑΕ διαπιστώσει ότι υφίστανται επιλέξιμες τροπο¬ 
ποιήσεις του φυσικού και οικονομικού αντικειμένου, που 
δεν υπερβαίνουν συνολικά το 20% του εγκεκριμένου 
προϋπολογισμού, όπως αυτός ισχύει, τότε (ο ΕΦΕΠΑΕ) 
δύναται να παραλάβει το έργο κατά τα ανωτέρω (παρ. 
14.2(Δ)), εισάγοντας όλα τα απαραίτητα στοιχεία στο 
ηλεκτρονικό σύστημα παρακολούθησης και πιστοποίη¬ 
σης του έργου και ενημερώνει. Εν συνεχεία αποστέλλει 
στο Δικαιούχο σχετική επιστολή με τις δαπάνες που 
πιστοποιήθηκαν και αυτές που δεν πιστοποιήθηκαν κα¬ 
θώς επίσης και τα συνολικά στοιχεία σχετικά με την 
παραλαβή του έργου. Κατόπιν αυτών, ακολουθείται η 
διαδικασία που ορίζεται στις παραγράφους 14.2 (Δ) και 
14.5 του Οδηγού. 

Σχετικά με αιτήματα τροποποίησης επί δαπανών που 
αφορούν την διευκόλυνση της προσβασιμότητας των 
ΑμΕΑ, δεν δύναται να μειώνεται το κόστος τους ως 
αποτέλεσμα μείωσης ή κατάργησης του αντίστοιχου 
φυσικού αντικειμένου. 

Σε κάθε περίπτωση οι εγκρίσεις των αιτημάτων τρο¬ 
ποποίησης υπέχουν έγκριση τροποποίησης του τεχνικού 
παραρτήματος και της απόφασης ένταξης και χρημα¬ 
τοδότησης του Δικαιούχου ως προς τις εν λόγω τρο¬ 
ποποιήσεις. 

Τα ανωτέρω δύναται να τροποποιούνται/ανακατανέ- 
μονται με Απόφαση του Υπουργού ή του Υφυπουργού 
Ανάπτυξης και Ανταγωνιστικότητας.» 

13) Τροποποιείται η παράγραφος 3 του κεφαλαίου 15 
«Υποχρεώσεις Ενισχυόμενων Επιχειρήσεων», ως εξής: 

«Οι επιχειρήσεις, που αναφέρονται στην παράγραφο 
1, είναι υποχρεωμένες να διατηρήσουν τις υφιστάμενες 
και νέες εξειδικευμένες θέσεις απασχόλησης που έχουν 
δηλώσει κατά την υποβολή της πρότασης για χρονικό 
διάστημα ενός (1) έτους από την ολοκλήρωση του επεν¬ 
δυτικού σχεδίου. Σε περίπτωση ελέγχου και διαπίστωσης 
μη τήρησης της ανωτέρω υποχρέωσης, δηλαδή είτε της 
μη διατήρησης του νέο-προσληφθέντος εξειδικευμένου 
προσωπικού είτε της γενικής μείωσης προσωπικού, ο δι¬ 
καιούχος θα επιστέφει το ποσό της επιχορήγησης που 
αναλογεί στις δαπάνες εξειδικευμένου προσωπικού προ¬ 
σαυξημένο (ως ποινή) κατά 3% της επιχορήγησης. Σημειώ¬ 
νεται ότι ο αριθμός απασχολούμενων σε κάθε επιχείρηση 
υπολογίζεται και ελέγχεται σε ΕΜΕ με βάση το έντυπο Ε7, 
τις θεωρημένες καταστάσεις της Επιθεώρησης Εργασίας 
και οποιοδήποτε άλλο δικαιολογητικό ζητηθεί από τον 
ΕΦΔ για την ακριβή καταμέτρηση του προσωπικού». 

14) Τροποποιείται ο τίτλος του Παραρτήματος V και 
διαμορφώνεται, ως εξής: 

«ΠΑΡΑΡΤΗΜΑ V - ΚΑΤΑΛΟΓΟΣ ΕΝΔΕΙΚΤΙΚΩΝ ΠΑΡΑΔΟ¬ 
ΤΕΩΝ ΓΙΑ ΤΗΝ ΥΛΟΠΟΙΗΣΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ 
ΑΝΤΙΚΕΙΜΕΝΟΥ ΕΝΕΡΓΕΙΩΝ ΚΑΙ ΕΠΙΛΕΞΙΜΩΝ ΔΑΠΑΝΩΝ 
- ΤΕΚΜΗΡΙΩΣΗ ΚΑΛΥΨΗΣ ΙΔΙΑΣ ΣΥΜΜΕΤΟΧΗΣ» 


15) Τροποποιούνται τα παραδοτέα του παραρτήματος 
V για τον εξοπλισμό και τις κτιριακές δαπάνες, ως εξής: 

«2. Δαπάνες προμήθειας μηχανολογικού και εργαστη¬ 
ριακού εξοπλισμού», στο πέμπτο σημείο: 

«Αντίγραφο σχετικών πιστοποιητικών, σήμανση ΟΕ ή/ 
και δήλωση συμμόρφωσης συνοδευόμενα με τεχνικό φά¬ 
κελο του μηχανήματος. Επιπλέον των ανωτέρω, και μόνο 
στις περιπτώσεις που το μηχάνημα είναι ιδιοκατασκευή 
από τον προμηθευτή, απαιτείται και πλήρης ανάλυση 
κόστους. Εφόσον ο τεχνικός φάκελος δεν είναι στην επι¬ 
χείρηση αλλά στον προμηθευτή/κατασκευαστή δύναται 
να προσκομίζεται σχετική βεβαίωση ύπαρξης τεχνικού 
φακέλου στην έδρα του κατασκευαστή/προμηθευτή.» 

16) Στο παράρτημα V στην παράγραφο ΓΕΝΙΚΕΣ ΠΑ¬ 
ΡΑΤΗΡΗΣΕΙΣ στο τέταρτο σημείο τροποποιείται η τε¬ 
λευταία παράγραφος που αφορά το Φυσικό Αντικείμενο, 
ως εξής: 

«Τα ιδιωτικά συμφωνητικά θα πρέπει να είναι θεωρη¬ 
μένα από τη ΔΟΥ εφόσον η αξία τους υπερβαίνει το 
κατά περίπτωση όριο που ορίζουν ως υποχρεωτικό για 
θεώρηση οι σχετικές εν ισχύ διατάξεις (π.χ. πάνω από 
6.000,0€ για εκτέλεση τεχνικού έργου). Σε περιπτώσεις 
κατά τις οποίες το συνολικό τελικό ποσό που θα υπο¬ 
βληθεί για πιστοποίηση είναι μικρότερο ή μεγαλύτερο 
από το αναφερόμενο στο ιδιωτικό συμφωνητικό και δεν 
υπάρχει άλλη απαίτηση από τα δύο μέρη τότε θα προ¬ 
σκομίζεται λύση του ιδιωτικού συμφωνητικού είτε ΥΔ με 
γνήσιο της υπογραφής και από τα δύο συμβαλλόμενα 
μέρη στις οποίες θα αναγράφεται ότι δεν υπάρχει άλλη 
οικονομική ή οποιαδήποτε μορφής απαίτηση. 

17) Στο παράρτημα «XV: ΔΙΑΔΙΚΑΣΙΑ ΠΑΡΑΚΟΛΟΥΘΗ¬ 
ΣΗΣ ΤΩΝ ΕΠΕΝΔΥΣΕΩΝ ΜΕΤΑ ΤΗΝ ΟΛΟΚΛΗΡΩΣΗ»: 

α) Στο βήμα 1 αντικαθίστανται τα 5 έτη μετά την ολο¬ 
κλήρωση της επένδυσης με 3 έτη μετά την ολοκλήρωση 
της επένδυσης. 

β) Στο βήμα 6 διαγράφεται το δικαιολογητικό: «Δελτίο 
Βιομηχανικής Κίνησης (ΔΒΚ), από επιχειρήσεις που τη¬ 
ρούν βιβλία 3ης κατηγορίας (Ν. 858/1979). Συμπληρώνεται 
και υποβάλλεται ηλεκτρονικά στην αρμόδια υπηρεσία 
παρακολούθησης». 

18) Όπου στο κείμενο του Οδηγού του Προγράμματος 
και στα Παραρτήματα αυτού υπάρχουν οι λέξεις ΥΠΟΙΑΝ 
και ΚΒΣ αντικαθίστανται αντίστοιχα με τις λέξεις ΥΠΑΑΝ 
και ΚΦΑΣ. 

Αρθρο 2 

Κατά τα λοιπά εφαρμόζεται η υπ’ αριθμ. πρωτ. Οικ. 
5987/466/24.05.2011 Υ.Α. του Αν. Υπουργού Οικονομίας, 
Ανταγωνιστικότητας και Ναυτιλίας «Εγκριση του Οδηγού 
του Προγράμματος «Νέα - Καινοτομική Επιχειρηματι¬ 
κότητα» του Επιχειρησιακού Προγράμματος Ανταγω¬ 
νιστικότητα και Επιχειρηματικότητα (ΕΠΑΕ) του ΕΣΠΑ 
2007-2013 και Πρόσκληση Εκδήλωσης Ενδιαφέροντος 
για υποβολή προτάσεων έργων προς ένταξη στο Πρό¬ 
γραμμα «Νέα - Καινοτομική Επιχειρηματικότητα» του 
Επιχειρησιακού Προγράμματος Ανταγωνιστικότητα και 
Επιχειρηματικότητα (ΕΠΑΕ) του ΕΣΠΑ 2007-2013» (ΦΕΚ 
1077/Β72011), όπως τροποποιήθηκε και ισχύει. 

Με την παρούσα απόφαση τροποποιούνται αντίστοιχα 
και όλες οι αποφάσεις ένταξης και έγκρισης χρηματο¬ 
δότησης έργου δικαιούχου στο πρόγραμμα «Νέα Καινο- 
τομική Επιχειρηματικότητα», με ανάλογη εφαρμογή ως 
προς τον χρόνο υποβολής αιτημάτων παράτασης και 
τροποποιήσεων όπου αυτό απαιτείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. 64889/9413 (2) 

Απαγόρευση Θήρας σε περίοδο χιονοπτώσεων στα όρια 
της Περιφερειακής Ενότητας Καστοριάς για την κυ¬ 
νηγετική περίοδο 2013-2014. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 2503/97 (ΦΕΚ 107Α'/1997) «Διοίκηση, οργάνω¬ 
ση, στελέχωση της Περιφέρειας, κ.λπ.». 

β. Του Ν. 2647/98 (ΦΕΚ 237Α71998) «Μεταβίβαση αρμο¬ 
διοτήτων στις Περιφέρειες κ.λπ.». 

γ. Του Ν. 3852/2010 (ΦΕΚ 87Α72010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

δ. Του Π.Δ. 141/2010 (ΦΕΚ 234Α72010) «Οργανισμός της 
Αποκεντρωμένης Διοίκησης Ηπείρου - Δυτικής Μακεδονίας». 

ε. Τ ου άρθρου 258 παρ. 3 περ. στ' και παρ. 5 του Ν.Δ. 86/69 
(ΦΕΚ 7Α'/1969) «Περί Δασικού Κωδικός», όπως αντικατα- 
στάθηκαν με τις διατάξεις των παρ. 2 και 3 του άρθρου 7 
του Ν. 177/75 (ΦΕΚ 205Α'/1975) «περί αντικαταστάσεως και 
συμπληρώσεως διατάξεων τινών του Ν.Δ. 86/1969 κ.λπ.». 

2. Την υπ’ αριθμ. 414985/29.11.85 (ΦΕΚ 757Β71985) κοι¬ 
νή απόφαση του Υφυπουργού Εθνικής Οικονομίας και 
Αναπληρωτή Υπ. Γεωργίας «Μέτρα διαχείρισης της άγρι¬ 
ας πτηνοπανίδας» όπως αυτή τροποποιήθηκε με τις υπ’ 
αριθμ. 366599/16.12.96 (ΦΕΚ 1188Β71996), 294283/23.12.97 
(ΦΕΚ 68Β71998), 87578/703/06.3.2007 (ΦΕΚ 581Β72007) κοι¬ 
νές αποφάσεις των Υπουργών Εθνικής Οικονομίας και 
Γεωργίας και της Η.Π. 37338/1807/Ε.103/01.9.2010 (ΦΕΚ 
1495Β72010) κοινής απόφασης των Υπουργών Οικονομι¬ 
κών, Ανταγωνιστικότητας και Ναυτιλίας, Περιβάλλοντος, 
Ενέργειας και Κλιματικής Αλλαγής, όπως αυτή τροποποιή¬ 
θηκε και συμπληρώθηκε με την Η.Π. 8353/276/Ε103/23.2.2012 
(ΦΕΚ 415Β72012) κοινή απόφαση των Υπουργών Εσωτε¬ 
ρικών - Οικονομικών - Ανάπτυξης, Ανταγωνιστικότητας 
και Ναυτιλίας - Περιβάλλοντος, Ενέργειας και Κλιματικής 
Αλλαγής - Αγροτικής Ανάπτυξης και Τροφίμων. 

3. Την υπ’ αριθμ. 133275/2116/13/19.7.2013 (ΦΕΚ 1850Β7 
2013) απόφαση του Αναπληρωτή Υπουργού Περιβάλ¬ 
λοντος, Ενέργειας και Κλιματικής Αλλαγής «Ρυθμίσεις 
Θήρας για την κυνηγετική περίοδο 2013 - 2014». 

4. Την υπ’ αριθμ. 5184/1464/22.02.2012 απόφαση της 
Γ.Γ.Α.Δ.Η-Δ.Μ για παροχή εξουσιοδότησης υπογραφής πρά¬ 
ξεων και εγγράφων στον Προϊστάμενο της Γ ενικής Δ/νσης 
Δασών και Αγροτικών Υποθέσεων και στους Προϊσταμέ¬ 
νους της Δ/νσης Συντονισμού και Επιθεώρησης Δασών, 
των Δ/νσεων Δασών των Π.Ε, των Δασαρχείων και των 
Δ/νσεων Αγροτικών Υποθέσεων (ΦΕΚ 769/τ.Β7ΐ5.03.2012). 

5. Το γεγονός ότι κάθε χειμώνα, στην περιοχή δικαιο¬ 
δοσίας της Διεύθυνσης Δασών Καστοριάς, επικρατούν 
δυσμενείς καιρικές συνθήκες, λόγω χιονοπτώσεων με¬ 
γάλης διάρκειας και έντασης. 

6. Την ανάγκη προστασίας όλων των ειδών της άγριας 
πανίδας στο Ν. Καστοριάς, έναντι των δυσμενών καιρι¬ 
κών συνθηκών που μπορεί να εκδηλωθούν στην περιοχή 


μας, κατά τη διάρκεια των οποίων η αμυντική ικανότητα 
των θηραμάτων είναι σημαντικό μειωμένη, και τα όποια 
καιρικά φαινόμενα καθιστούν δύσκολη και αδύνατη τη 
διαβίωση των ειδών της άγριας πανίδας, εντός των βι¬ 
οτόπων τους, αποφασίζουμε: 

Απαγορεύουμε τη Θήρα παντός θηράματος στην πε¬ 
ριοχή αρμοδιότητας μας (περικλείεται στα όρια της 
Περιφερειακής Ενότητας Καστοριάς) κατά τη διάρκεια 
της κυνηγετικής περιόδου 2013 - 2014, σε περίπτωση που 
επικρατούν ιδιαίτερα δυσμενείς καιρικές συνθήκες λόγω: 

α) χιονοπτώσεων μεγάλης διάρκειας και έντασης και 

β) πλήρους κάλυψης του εδάφους με χιόνι και ιδιαίτερα 
διά παρακολουθήσεως των ιχνών επί της χιόνος. 

Οι παραβάτες της παρούσας διώκονται και τιμωρού¬ 
νται σύμφωνα με τις διατάξεις των ΝΔ. 86/1959, 996/1971, 
του Ν. 177/1975 και της υπ’ αριθ. 414985/29.11.85 κοινής 
υπουργικής απόφασης όπως ισχύουν. 

Η εφαρμογή και η τήρηση της παρούσας ανατίθε¬ 
ται στα όργανα της Δασικής Υπηρεσίας, της Ελληνικής 
Αστυνομίας, στους Ιδιωτικούς Φύλακες Θήρας και στα 
Μέλη των Κυνηγετικών Οργανώσεων. 

Από τις διατάξεις της παρούσας δεν προκαλείται δα¬ 
πάνη εις βάρος του Κρατικού Προϋπολογισμού. 

Η παρούσα ισχύει από τη δημοσίευσή της και μέχρι το 
τέλος της κυνηγετικής περιόδου 2013-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 4 Δεκεμβρίου 2013 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Προϊστάμενος Διεύθυνσης Δασών Καστοριάς 
ΧΡΗΣΤΟΣ ΛΙΑΜΗΣ 

-*- 

Αριθμ. 8/2013 (3) 

Δασική απαγορευτική διάταξη Θήρας σε περίπτωση 
μεγάλων χιονοπτώσεων στην περιοχή ευθύνης και 
δικαιοδοσίας του Δασαρχείου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 258 παρ. 3, εδαφ. στ', και 
παρ. 5 του Ν.Δ 86/1969, όπως αυτή προστέθηκε από 
το άρθρο 7 του Ν. 177/1975 «Περί αντικαταστάσεως και 
συμπληρώσεως διατάξεως τινών του Ν.Δ. 86/1969 “Περί 
Δασικού Κώδικος”». 

2. Την υπ’ αριθμ. 137813/434/23.01.1981 Διαταγή του Υπ. 
Γ εωργίας «Περί απαγόρευσης κυνηγιού σε περίπτωση 
χιονόπτωσης μεγάλης διάρκειας και έντασης». 

3. Την υπ’ αριθμ. 85352/3697/19.7.1993 Εγκύκλιο Δ/γή 
της Διεύθυνσης Αισθητικών Δασών, Δρυμών και Θήρας 
του Υ.Α.Α.και Τ. 

4. Την υπ’ αριθμ. 53844/10.7.2013 (ΦΕΚ 2017/Β'/16.8.2013) 
απόφαση Γ.Γ.Α.Δ.Μ.Θ. «Ανάθεση άσκησης αρμοδιοτήτων 
σε οργανικές μονάδες της Α.Δ.Μ.Θ. και παροχή εξουσιο¬ 
δότησης υπογραφής πράξεων και εγγράφων “Με εντολή 
Γ ενικού Γ ραμματέα" στους προϊσταμένους αυτών» 

5. Την υπ’ αριθμ. 133275/2116/19.7.2013 (ΦΕΚ 1850/Β7 
29.7.2012), απόφαση Αναπληρωτή Υπουργού Περιβάλλο¬ 
ντος, Ενέργειας και Κλιματικής Αλλαγής «Περί ρυθμίσεων 
Θήρας για την κυνηγετική περίοδο 2013-2014». 

6. Την ανάγκη προστασίας των θηραμάτων λόγω εξα¬ 
σθένησης τους και περιορισμένης δυνατότητας άμυνας 

τους σε περίπτωση χιονοπτώσεων μεγάλης διάρκειας 
και έντασης, αποφασίζουμε: 

Απαγορεύουμε την άσκηση του κυνηγίου όλων των 
ειδών της άγριας πανίδας (τριχωτών και πτερωτών) 
στην περιοχή ευθύνης και δικαιοδοσίας του Δασαρχεί¬ 
ου Θεσσαλονίκης, σε περίπτωση που επικρατεί έστω 
και μια από τις παρακάτω ιδιαίτερα δυσμενείς καιρικές 
συνθήκες: 

α. χιονοπτώσεις μεγάλης διάρκειας και έντασης 
β. πλήρης χιονοκάλυψη του εδάφους 
γ. ολικός παγετός 

Η παρούσα ισχύει από τη δημοσίευσή της και μέχρι 
το τέλος της κυνηγετικής περιόδου 2013-2014, ήτοι στις 
28.02.2014. 

Οι παραβάτες διώκονται και τιμωρούνται σύμφωνα με 
το άρθρο 287, παρ. 18 του Ν.Δ. 86/69. 


Η τήρηση της ανατίθεται στα όργανα της Δασικής 
Υπηρεσίας, της Ελληνικής Αστυνομίας, του Λιμενικού, 
στους Ιδιωτικούς Φύλακες Θήρας, στα Μέλη Κυνηγετι¬ 
κών Οργανώσεων και σε κάθε φιλόνομο και φιλοπρόοδο 
πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Νοεμβρίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Δασάρχης Θεσσαλονίκης 
ΕΛΕΝΗ ΑΓΓΕΛΙΔΟΥ 

